ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 15/2559เรื่อง รายละเอียดของโครงการจัดการกองทุนรวมโครงสร้างพื้นฐานเพื่ออนาคตประเทศไทย\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 118(1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานออกประกาศไว้ดังต่อไปนี้ข้อ ๑ ประกาศนี้ให้ใช้บังคับกับการจัดทํารายละเอียดของโครงการจัดการกองทุนรวมโครงสร้างพื้นฐานเพื่ออนาคตประเทศไทยตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐานเพื่ออนาคตประเทศไทยข้อ ๒ ในประกาศนี้"กองทุนรวม" หมายความว่า กองทุนรวมโครงสร้างพื้นฐานเพื่ออนาคตประเทศไทยที่จัดตั้งขึ้นตามมติคณะรัฐมนตรีเมื่อวันที่ 15 ธันวาคม พ.ศ. 2558 และตามมติที่มีการแก้ไขเพิ่มเติมโดยมีผู้ถือหน่วยลงทุนทั้งหมดเป็นกระทรวงการคลัง"บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม"ทรัพย์สินกิจการโครงสร้างพื้นฐาน" หมายความว่า ทรัพย์สินกิจการโครงสร้างพื้นฐานตามที่กําหนดในประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐานเพื่ออนาคตประเทศไทย ข้อ ๓ โครงการจัดการกองทุนรวมต้องมีรายการที่แสดงลักษณะที่สําคัญของกองทุนรวมดังต่อไปนี้(1) ลักษณะเฉพาะของกองทุนรวม ซึ่งเป็นไปตามข้อ 4(2) นโยบายการลงทุนของกองทุนรวม (3) ลักษณะของหน่วยลงทุนและการจัดทําทะเบียนผู้ถือหน่วยลงทุน ซึ่งเป็นไปตามตามข้อ 5(4) ผลบังคับของโครงการจัดการกองทุนรวม ซึ่งเป็นไปตามข้อ 6(5) การแก้ไขเพิ่มเติมโครงการจัดการกองทุนรวม ซึ่งเป็นไปตามข้อ 7(6) การเรียกเก็บค่าธรรมเนียมและค่าใช้จ่ายต่าง ๆ (7) การเลิกกองทุนรวม ซึ่งเป็นไปตามข้อ 8ข้อ ๔ รายการลักษณะเฉพาะของกองทุนรวม ต้องมีรายละเอียดโดยสรุปของกองทุนรวมดังต่อไปนี้(1) ชื่อโครงการจัดการกองทุนรวม(2) ชื่อบริษัทจัดการ(3) ชื่อผู้ดูแลผลประโยชน์ของกองทุนรวม(4) ชื่อนายทะเบียนผู้ถือหน่วยลงทุนของกองทุนรวม(5) ประเภท วัตถุประสงค์ และอายุของกองทุนรวม(6) มูลค่าที่ตราไว้ของหน่วยลงทุน ตลอดจนสิทธิและผลประโยชน์ตอบแทนที่ผู้ถือหน่วยลงทุนได้รับ(7) การแบ่งชนิดของหน่วยลงทุน โดยให้แสดงว่ามีชนิดเดียวหรือหลายชนิดทั้งนี้ ในกรณีที่มีการแบ่งหน่วยลงทุนเป็นหลายชนิด ให้แสดงหลักเกณฑ์และวิธีการแบ่งชนิดของหน่วยลงทุนด้วยข้อ ๕ รายการลักษณะของหน่วยลงทุนและการจัดทําทะเบียนผู้ถือหน่วยลงทุนต้องมีรายละเอียดอย่างน้อยดังต่อไปนี้(1) ข้อกําหนดว่า หน่วยลงทุนของกองทุนรวมนี้ให้สิทธิแก่กระทรวงการคลังเท่านั้น(2) ข้อกําหนดว่า นายทะเบียนผู้ถือหน่วยลงทุนจะปฏิเสธการแสดงชื่อในทะเบียนผู้ถือหน่วยลงทุน ในกรณีที่ผู้ถือหน่วยลงทุนมิใช่กระทรวงการคลังข้อ ๖ รายการผลบังคับของโครงการจัดการกองทุนรวม ต้องมีข้อกําหนดอย่างน้อยที่แสดงว่าในกรณีที่ข้อกําหนดในโครงการจัดการกองทุนรวมขัดหรือแย้งกับหลักเกณฑ์ในพระราชบัญญัติหลักทรัพย์และตลาดหลักทรัพย์ พ.ศ. 2535 ตลอดจนประกาศ กฎ หรือคําสั่งที่ออกโดยอาศัยอํานาจแห่งกฎหมายดังกล่าว หากบริษัทจัดการได้ดําเนินการให้เป็นไปตามกฎหมาย ประกาศ กฎ หรือคําสั่งนั้น ให้ถือว่าบริษัทจัดการได้ปฏิบัติให้เป็นไปตามโครงการจัดการกองทุนรวมแล้วข้อ ๗ รายการแก้ไขเพิ่มเติมโครงการจัดการกองทุนรวม ต้องมีข้อกําหนดอย่างน้อยที่แสดงว่าการแก้ไขโครงการจัดการกองทุนรวมต้องไม่ขัดหรือแย้งกับบทบัญญัติแห่งพระราชบัญญัติหลักทรัพย์และตลาดหลักทรัพย์ พ.ศ. 2535 ตลอดจนประกาศ กฎ และคําสั่งที่ออกโดยอาศัยอํานาจแห่งกฎหมายดังกล่าวข้อ ๘ รายการเลิกกองทุนรวม ต้องมีรายละเอียดอย่างน้อยดังต่อไปนี้(1) ข้อกําหนดเกี่ยวกับเหตุในการเลิกกองทุนรวม(2) ข้อกําหนดว่า บริษัทจัดการจะเลิกกองทุนรวม เมื่อสํานักงานมีคําสั่งเลิกกองทุนรวมตามมาตรา 128 แห่งพระราชบัญญัติหลักทรัพย์และตลาดหลักทรัพย์ พ.ศ.2535ข้อ ๙ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2559 เป็นต้นไปผู้มีอํานาจลงนาม - ประกาศ ณ วันที่ 27 เมษายน พ.ศ. 2559 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์